UPUTE ZA POSTUPANJE U SLUČAJU POTRESA

XVI. GIMNAZIJA

PRIJE POTRESA POTREBNO JE:

1. Informirati se o učincima i djelovanju potresa, upoznati se s uputama za postupanje u slučaju potresa.
2. Provjeriti prohodnost evakuacijskih puteva, provjeriti oznake za evakuaciju i protupaničnu rasvjetu.
3. Provjeriti popunjenost ormarića za pružanje prve pomoći, ekipiranost i stručnost ekipe za pružanje prve pomoći.
4. Provesti pokaznu protupotresnu vježbu.
5. Provjeriti najprikladniju mogućnost za žurno otvaranje svih izlaza iz zgrade.
6. Ukoliko imate specifičnih zdravstvenih poteškoća, upoznajte se s preporukama Civilne zaštite.

ZA VRIJEME POTRESA

1. Ostanite mirni

AKO SE NALAZITE UNUTAR GRAĐEVINE:

1. Sklonite se ispod masivnog komada namještaja s ciljem zaštite od krhotina. (Jednom rukom pridržavajte nogu namještaja, a drugom rukom dodatno zaštitie glavu).
2. Ne koristite stepenice ako na stubištu postoje vidljiva oštećenja.
3. Ne skačite kroz prozor.
4. Ne stojite ispod lustera ili drugih visećih predmeta.
5. Ako ste u trenutku potresa na hodniku ili WC- u, sklonite se pod štok nosivog zida.
6. Pokušajte se maksimalno udaljiti od staklenih površina.
7. Pričekajte kraj podrhtavanja.
8. Nakon što je podrhtavanje prestalo, provjerite prijeti li opasnost od urušavanja dijelova zgrade, a tek kada ste sigurni u siguran prolaz napustite zgradu.
9. Prilikom napuštanja zgrade IZBJEGAVAJTE SVAKO GURANJE. Krečite se u razrednoj grupi, ubrzano ali bez brzog trčanja. Budite oprezni zbog mogućeg naknadnog urušavanja dijelova zgrade. Napustite zgradu prema evakuacijskim uputama, kroz izlaz za kojega procijenite da je najmanje opterećen.
10. Po izlasku iz zgrade nipošto se NE ZADRŽAVAJTE U BLIZINI ZGRADE. Krećite se prema najbližoj dostupnoj čistini.
11. Hodajte po sredini ceste s maksimalnim odmakom od svih zgrada pazeći na mogućnost urušavanja ulične rasvjete (Električna instalacija iznad pločnika ili stupovi ulične rasvjete), drveće, željezni predmeti na igralištu (košarkaški koševi, željezna ograda iza nogometnih golova).
12. Ne gledajte u mobitel nego oko sebe.
13. Po dolasku na sigurnu čistinu ustanovite nedostaje li netko iz vaše grupe.
14. Ne vraćajte se u oštećenu građevinu.
15. Formirajte ekipu za pomoć.
16. Pratite službene informacije putem medija.
17. Ne zatvarajte prolaze službenim vozilima.
18. Ukoliko ste zatrpani među ruševinama zaštitite dišne putove i umjesto vikanja konstantno udarajte nekim tvrdim predmetom o cijevi, radijatore ili po drugom tvrdom predmetu. Ne koristite upaljač ili šibice.

AKO SE NALAZITE IZVAN GRAĐEVINE

1. Ne ulazite u građevinu.
2. Odmaknite se od građevine prema otvorenom prostoru.
3. Pazite na mogućnost pada željeznih predmeta smještenih na igralištu škole i na mogućnost pada drveća.